24.2.2022
Uradni list Evropske unije
SL
L 45/1617
KOMISIJA NAJEMANJE IN DAJANJE POSOJIL – NAJEMANJE IN DAJANJE POSOJIL, ZA KATERA JAMČI PRORAČUN UNIJE
VII.
JAMSTVO EVROPSKE UNIJE ZA NAJEMANJE POSOJIL EURATOMA, DA BI IZBOLJŠALI STOPNJO UČINKOVITOSTI IN VARNOSTI JEDRSKIH ELEKTRARN V DRŽAVAH SREDNJE IN VZHODNE EVROPE TER SKUPNOSTI NEODVISNIH DRŽAV
1.
Pravna podlaga Sklep Sveta 77/270/Euratom z dne 29. marca 1977 o pooblastitvi Komisije za dodelitev Euratom posojil zaradi prispevanja k financiranju nuklearnih elektrarn (UL L 88, 6.4.1977, str. 9).
2.
Opis Evropska unija v skladu s Sklepom 94/179/Euratom (UL L 84, 29.3.1994, str.
41) razširja obseg posojil Euratoma po Sklepu 77/270/Euratom za izboljšanje stopnje učinkovitosti in varnosti jedrskih elektrarn v državah srednje in vzhodne Evrope ter Skupnosti neodvisnih držav.
Najvišji znesek posojil Euratoma za države članice in tretje države ostane 4 000 000 000 EUR.
Leta 2000 je Komisija sklenila odobriti posojilo za Kozloduy v Bolgariji (212 500 000 EUR), zadnja tranša je bila plačana leta 2006.
Leta 2000 je Komisija odobrila posojilo za K2R4 v Ukrajini, vendar je leta 2004 zmanjšala znesek posojila na 83 000 000 USD v protivrednosti v eurih.
V skladu s Sklepom Komisije iz leta 2004 je Komisija za K2R4 odobrila posojilo v znesku 39 000 000 EUR (prva tranša), leta 2008 v znesku 22 000 000 USD in leta 2009 v znesku 10 335 000 USD.
Leta 2004 je Komisija sklenila odobriti posojilo za jedrsko elektrarno Cernavodă v Romuniji (223 500 000 EUR).
Prva tranša v višini 100 000 000 EUR in druga v višini 90 000 000 EUR sta bili plačani leta 2005, zadnja v višini 33 500 000 EUR pa leta 2006.
Leta 2013 je Komisija sklenila odobriti posojilo za Energoatom, Ukrajina, v znesku 300 000 000 EUR za varnostne posodobitve nuklearnih elektrarn.
Posojilo bo zagotovljeno v sodelovanju z EBRD, ki vzporedno zagotovi dodatnih 300 000 000 EUR posojila.
Odložilni pogoji, povezani z začetno razpoložljivostjo posojila, so bili ocenjeni kot v celoti izpolnjeni leta 2015 in posojilo je bilo razglašeno za veljavno.
Komisija je 27. maja 2015 odobrila izplačila Energoatomu v okviru posojila Euratom v višini do 100 000 000 EUR, po tem ko bo Energoatom izčrpal posojilo EBRD v višini najmanj 50 000 000 EUR.
Ta posojila so zavarovana z državnimi jamstvi, ki pokrivajo 100 % neplačanih zneskov ob koncu leta.
Prva tranša v znesku 50 000 000 EUR je bila izplačana maja 2017 in druga tranša v znesku 50 000 000 EUR je bila izplačana julija 2018.
Tretja tranša v višini 100 000 000 EUR je bila izplačana julija 2020.
3.
Učinek na proračun Od začetka veljavnosti Uredbe Sveta (ES, Euratom) št.
2728/94 z dne 31. oktobra 1994 o ustanovitvi Jamstvenega sklada za zunanje ukrepe (UL L 293, 12.11.1994, str.
1), kasneje spremenjene z Uredbo Sveta (ES, Euratom) št.
480/2009 (UL L 145, 10.6.2009, str. 10) in Uredbo (EU) 2018/409 (UL L 76, 19.3.2018, str. 1), ta sklad krije vse zamude plačil v mejah razpoložljivega zneska.
Učinek na proračun je tako omejen na: — eno letno plačilo v Jamstveni sklad ali izjemoma iz njega, da se ohrani ciljni znesek 9 % zajamčenih posojil, — aktivacijo jamstva proračuna v primeru, da dolžnik zamudi s plačilom.
Od 1. januarja 2007 naprej prenehajo biti posojila Bolgariji in Romuniji zunanji ukrepi (glej Uredbo (ES, Euratom) št.
2273/2004 z dne 22. decembra 2004 o spremembi Uredbe (ES, Euratom) št.
2728/94 o ustanovitvi Jamstvenega sklada za zunanje ukrepe (UL L 396, 31.12.2004, str. 28)) in so zato krita neposredno s proračunom Unije in ne več na podlagi Jamstvenega sklada.